
En el present treball es cita per primera vegada la producció de gal-les en els 
fruits del pebre d'ase, Solanum nigrum (Solanaceae), induides pel cecidòmid 
Asphondylia trabutii (Asphondyliini, Cecidomyiidae). S'examina la història 
natural d'aquesta interacció, i també es cita per primer cop a les Balears la 
presència de Cyrtoptix sp. (Pteromalidae), una vespa parasitoid del cecidòmid 
en questió. 

PRESENCE OF GALLS INDUCED BY THE CECYDOMIID ASPHONDYLIA 
TRABUTII MARCHAL 1896, IN THE FRUITS OF SOLANUM NIGRUM L. 
1753 IN MAJORCA. The induction of galls by the cecidomyiid fly Asphondylia 
trabutii (Asphondyliini, Cecidomyiidae) is cited for the first time in the fruits 
of Solanum nigrum (Solanaceae). We examine the natural history of this 
interaction and we also cite, for the first time in the Balearic Islands, the 
presence of Cyrtoptix sp. (Pteromalidae), a parasitoid wasp of the fly. 

de galles, pertanyen a la familia 


que apareixen en diferents òrgans de les plan- 
tes com a resultat de l'atac per bacteris, 
fongs, o alguns grups d'animals com són els 
àcars, pugons, vespes i mosques cecidòmides. 
Aquestes darreres són les principals inductores 


Cecidomyiidae, i representen, amb unes 5000 
espècies, una de les famílies de dipters més 
nombroses del món (Skuhravá i Skuhravy, 
1992, Harris, 1994). Depenent dels seus 
hàbits d'alimentació, els cecidòmids es 

divideixen en tres grups: micòfags, fitòfags i 
zoòfags. Els cecidòmids inductors de gal-les 
pertanyen al segon grup i són plagues d'una 
colla d'espècies cultivades de cereals, fruits i 
farratges, trobant-se també en diferentes 
espècies d'arbusts i arbres forestals. Es troben 
des del nivell del mar fins a 3000 m d'altitud, 
i tant en deserts com en regions de l'àrtic. 
Són mosques de mida petita, de 0,5 a 7 mm 
de llargària, i a la regió Paleàrtica s'han 
descrit unes 2200 espècies (Skuhrava i 
Skuhravy, 1992). A la Península Ibèrica se 
coneixen un total de 240 espècies (Skuhrava 
et al., 1996). 

Aquesta interacció planta-cecidòmid és 
considerada parasitària (Mani, 1964), l'insecte 
obté de la planta aliment i lloc per al 
desenvolupament de les larves (Harris, 1994), 
mentre que la planta es veu sovint perjudica- 
da en el seu creixement o reproducció (ex. 
Harnett 1 Abrahamson, 1979, Craig et al., 
1986; Krischik et al., 1989; Traveset, 1992; 
1994). 

En aquest treball es cita per primera 
vegada la producció de gal:les en els fruits de 
Solanum nigrum (Solanaceae), les quals són 
induides pel cecidomid Asphondylia trabutii 
(Marchal, 1896) (Asphondyliini, Cecido- 





Fig. 1. Asphondylia trabutii, cecidomid inductor de les galles en 


els fruits de Solanum nigrum. 120x 


Fig. 1. Asphondylia trabutii, cecidomyiid fly that induces the galls 


in the fruits of Solanum nigrum. /20x 


myiidae) (Fig. 1). Aquesta especie es troba 
per primera vegada dins els fruits de la pata- 
ta, Solanum tuberosum, a Trabut (Algèria). 
Aquesta troballa es menciona també a Houard 
(1912), en un estudi sobre les zoocedidies del 
Nord d'Àfrica. L'espècie està també citada a 
Israel, per Gerson i Harpaz (1968), encara 
que aquests autors no donen el nom llatí de 
la planta hoste. Més recentment, aquest 
cecidòmid ha estat trobat a Palermo (Sicília) 
(Rizzo i Massa, en avaluació), també dins 
fruits de Solanum nigrum. 

Solanum nigrum, conegut amb el nom 
vulgar de "pebre d'ase" a Mallorca, és consi- 
derada una mala herba, molt comú en els 
camps i terrenys cultivats, i té una distribució 
gairebé cosmopolita (Bonafé, 1979). A les 
Balears, el temps de fructificació sol anar des 
de finals de juliol fins a finals d'octubre, 
encara que a finals de gener del 1999 hem 
trobat una planta amb fruits verds. Els fruits 
són baies de color negre, que fan 7,3 £ 0,6 
mm de diàmetre (n=9) i contenen unes 40 + 
10 llavors (n= 9). Les baies de les que varen 
emergir les mosques cecidòmides foren 
col'lectades durant els mesos d'agost i 
setembre de 1997 a la finca de Son Pax 
(Ctra. de Valldemossa, a 1,5 km de Palma). 

Asphondylia trabutii 
emergeix dels fruits de S. 
nigrum durant els mesos de 
setembre-octubre, quan aquests 
ja han assolit la mida definiti- 
va. Els fruits que contenen 
larves no solen tenir la forma 
arrodonida típica sinó que pre- 
senten un o més bonys i solen 
ser d'una mida més gran. 
Aquesta variació en la morfo- 
logia dels fruits possiblement 
afecta a les preferències dels 
frugivors, com s'ha trobat en 
algunes espècies com 
Vaccinium ovalifolium, on els 
fruits deformes -degut a l'atac 
d'un —himenòpter i d'un 
lepidopter- són generalment 
rebutjats pels ocells (Traveset 

et al, 1995). Per altra banda, les baies 
atacades per Asphondylia no arriben a madu- 
rar, quedant-se de color verd, i secant-se més 
tard amb aquest color. Això de fet pot repre- 
sentar una adaptació per a prevenir ésser 
menjat per un vertebrat frugivor, com s'ha 
proposat en el cas de la mosca cecidòmida 
que ataca els fruits de l'arbre llex opaca a 
Nord Amèrica (Krischik et al., 1989). En 
alguns casos, la baia de S. nigrum torna de 
color negre excepte en el lloc just on està 
creixent una larva. Així, es poden trobar fruits 
amb un mosaic de colors verd i negre, degut 
a la presència de més d'una larva dins la 
baia. Nosaltres hem comptat fins a quatre 
larves en una sola baia, encara que el més 
normal són una o dues. El nombre de llavors 
viables dins una baia atacada disminueix amb 
el nombre de larves que conté, i a vegades 
trobem que ni tan sols es formen les llavors. 
En emergir, els adults deixen un forat ben 
visible, i la muda de la pupa enganxada, en la 
paret (exocarp) de la baia. La textura de la 
part menjada (pericarp) sol ésser granulosa, 
diferent de la polpa d'un fruit intacte. 

Un bon nombre d'espècies del gènere 
Asphondylia poden destruir completament els 
botons o gemes florals o foliars d'una colla 
d'espècies vegetals, un altre grup produeix 
galles en les flors (per ex. en el gènere 
Verbascum), i encara un altre grup, menys 
abundant, causa la producció de gal-les en 
fruits i llavors (Skuhravá et al., 1984). En 
aquest darrer grup, que sol atacar la planta en 
els darrers estadis de la floració, estaria 
probablement l'espècie que emergeix del 
Solanum nigrum. Pot ser, però, que una pri- 
mera generació d'A. trabutii hagi atacat els 
botons a la primavera i que sigui una segona 
generació la que es desenvolupi, a l'estiu, en 
les gal-les dels fruits (això s'ha vist, per 
exemple, en A. cytisi que indueix gal-les en 
Cytisus supinus; Skuhrava et al., 1984). 

Generalment, el cicle de vida d'un 
cecidòmid és d'un any, a vegades de dos, i 
rarament de tres. Algunes espècies, com les 
que ataquen el blat, poden viure en el sòl fins 
a 12 anys (Skuhravá et al., 1984). La-majoria 


de cecidòmids comencen el cicle de vida a 
principis de primavera, en emergir els adults 
de les pupes. Poc després d'aparellar-se, les 
femelles troben la planta-hoste, ovipositant 
sobre ella. L'adult sol viure des d'unes 
poques hores fins a 4-5 dies. En canvi, les 
larves viuen un temps llarg, des de vàries 
setmanes a una colla de mesos: en condicions 
adverses poden entrar en diapausa la qual pot 
durar uns quants anys. Depenent de l'espècie, 
hi pot haver una, dues o més generacions per 
any (Skuhravá et al., 1984, Skuhravy et al., 
1996). 

El temps de desenvolupament d'A. 
trabutii en els fruits de S. nigrum es 
desconeix, ja que no se sap en quin moment 
té lloc la oviposició. Per la duració de la 
floració i la fructificació de la planta creiem 
que no deu superar les 7-8 setmanes, però 
això està per confirmar. Tampoc sabem com 
sobreviu l'hivern aquesta espècie. Altres 
espècies d’Asphondylia el passen en estat 
larvari, sigui en el sòl o dins les galles 
(Skuhravy et al., 1996). Es possible que els 
adults que emergeixen a finals d'estiu 
s'aparellin i les femelles ovipositin en una 
altra espècie (possiblement de Solanum), 
passant les larves l'hivern en ella. Solanum 
dulcamara, per exemple, fructifica durant tot 
l'hivern i els seus fruits són també atacats per 
cecidòmids (Traveset, obs. pers.). Per altra 
banda, és també possible que hi hagi variació 
en el comportament dels individus d'una 
mateixa població en sortir de les galles. Això 
s'ha trobat en algunes espècies de cecidòmids 
i s'interpreta com una manera d'augmentar les 
probabilitats de sobreviure a condicions 
adverses. Una porció de la població pupa i 
passa l'hivern en les branques de la planta- 
hoste, altres individus surten de les gal-les i 
cauen al terra on pupen i romanen al sòl fins 
a la primavera, i altres hivernen en el sòl 


- sense pupar (Skuhravy et al, 1996). En el cas 
-del cecidòmid que ataca l'aladern de fulla 


estreta (Phillyrea angustifolia), els adults 
d'una mateixa cohort emergeixen de les 
gal-les en diferents anys, aparentment per a 
tenir una major probabilitat de trobar flors, ja 

que la planta no floreix tots els anys 
(Traveset, 1992). 

Encara que els adults visquin un 
període de temps molt curt, el període 
d'emergència pot durar vàries setmanes, éssent 
això considerat com una adaptació per 
augmentar les possibilitats de que el teixit de 
la planta hoste sigui susceptible a l'oviposició 
per part de les femelles (Skuhravy et al., 
1996). Depenent del temps d'emergència dels 
adults, els teixits de la planta hoste poden ser 


immunes a l'atac. Això s'ha vist, per exemple . 


en Buxus bullata. A més, depenent del temps 
en que té lloc l'atac, també pot variar molt 
tant la mida com la forma de les gal-les, com 
s'ha vist en el faig, Fagus sylvatica (Skuhrava 
et al., 1984). 

El gènere Asphondylia s'ha trobat 
també induint la producció de gal-les en una 
altra espècie vegetal de Balears, en l'arbust 
endèmic Rhamnus ludovici-salvatoris 
(llampúdol bord). En aquest cas sembla ser 
que es tracta de l'espècie A. borzi (ef. 
Skuhrava), la qual produeix també gal-les en 
el Rhamnus alaternus (Skuhravá et al., 1996). 

Les mosques cecidòmides poden tenir 
sovint parasitoids, i aquest sembla ser el cas 
de la espècie que ataca el S. nigrum. Dels 





Fig. 2. Cyrtoptix sp. (Pteromalidae), vespa parasitoid d’Asphondylia. 


240x 


Fig. 2. Cyrtoptix sp. (Pteromalidae), parasitoid wasp of 


Asphondylia. 240x 


fruits d’aquesta espécie varen emergir alguns 
individus de la vespa Cyrtoptix sp. 
(Pteromalidae), per les mateixes dates que va 
emergir A. trabutii. Aquesta vespa, de color 
negre i d'uns 2 mm de llargada (Fig. 2), 
s'alimenta de larves d'altres espècies 
d'insectes (Boucek, 1974). A la regió 
mediterrània hi han citades tres espècies de 
Cyrtoptix fins al moment (M.J. Verdú, com. 
pers.), però aquest és el primer cas en que es 
cita aquest gènere a les Illes Balears (M.J. 
Verdú, com. pers.) No es coneix, de moment, 
si aquesta vespa és específica d’Asphondylia 
o si ataca també altres espècies. 


Agraiments 


Volem agrair a la Dra. Marcela 
Skuhrava, de l'Acadèmia de Ciències de Pra- 
ga, la identificació del cecidòmid així com 
l'haver-nos subministat varies de les 
referències citades al text. La Dra. Mê Jesús 
Verdú, de l'I.V.I.A. (Dpt. de Protecció Vege- 
tal) de València ha determinat la vespa 
parasitoid i també ens ha enviat informació de 
la mateixa. Aquest treball s'emmarca dins el 
projecte PB97-1174 finançat per la DGICYT. 

